open-index/open-wikipedia-markdown huggingface dataset:
Ջեք Կլարկ (ֆուտբոլիստ)

**Ջեք Կլարկ** (, ), անգլիացի պրոֆեսիոնալ ֆուտբոլիստ։ Ներկայումս Տոտենհեմ Հոտսպուրից վարձավճարով հանդես է գալիս Լիդս Յունայթեդի կազմում։ Խաղում է վինգերի դիրքում։

## Ակումբային կարիերա
### Լիդս Յունայթեդ
Կլարկը Լիդս Յունայթեդի ակադեմիայի սան է։ Իր առաջին պրոֆեսիոնալ պայմանագիրը կնքեց 2017 թվականի նոյեմբերի 23-ին։ Լիդսի հիմնական թիմ Կլարկը առաջին անգամ հրավիրվեց 2018 թվականի հունվարի 7-ին՝ Անգլիայի գավաթի Նյուպորտ Կաունտիի դեմ խաղում, սակայն այս խաղում մնաց պահեստայինների նստարանին։ Իր պրոֆեսիոնալ դեբյուտը նշեց հոկտեմբերի 6-ին՝ փոխարինելով Ստյուարտ Դալասին Բրենտֆորդի դեմ խաղում։ Դեկտեմբերի 1-ին Կլարկը գոլային փոխանցում տվեց Պաբլո Էռնանդեսին Շեֆիլդ Յունայթեդի դեմ խաղում՝ օգնելով իր թիմին հաղթել 1-0 հաշվով։ Իր առաջին գոլը պրոֆեսիոնալ կարիերայում խփեց դեկտեմբերի 23-ին՝ Աստոն Վիլլայի դեմ խաղում։ 2019 թվականի հունվարի 1-ին անգլիացին գոլ խփեց Նոթինգհեմ Ֆորեստի դեմ խաղում, սակայն Լիդսը պարտվեց 4-2 հաշվով։ Իր առաջին մրցաշրջանում Կլարկը անցկացրեց 25 հանդիպում՝ դառնալով 2 գոլի ու 2 գոլային փոխանցման հեղինակ և ճանաչվելով ակումբի տարվա լավագույն երիտասարդ ֆուտբոլիստ։

### Տոտենհեմ Հոտսպուր
2019 թվականի հուլիսի 2-ին Կլարկը 4 տարվա պայմանագիր կնքեց Տոտենհեմ Հոտսպուրի հետ։ Ակումբը նրա համար վճարեց 10 միլիոն ֆունտ ստերլինգ, իսկ անգլիացին 1 տարվա վարձավճարով վերադարձավ Լիդս Յունայթեդ։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 30-ի դրությամբ*

## Նվաճումներ
### Անհատական

* Լիդս Յունայթեդի տարվա լավագույն երիտասարդ ֆուտբոլիստ. 2018–19

## Ծանոթագրություններ

## Արտաքին հղումներ
* Կլարկի պաշտոնական Տվիտերի էջը
* Կլարկի պաշտոնական Ինստագրամի էջը
* Կլարկը transfermarkt-ում
* Կլարկը soccerbase.com-ում
* Կլարկը WhoScored.com կայքում
* Կլարկը Տոտենհեմ Հոտսպուրի պաշտոնական կայքում
* Կլարկը Պրեմիեր Լիգայի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Սթոք Սիթիի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Իպսվիչ Թաունի ֆուտբոլիստներ
Ալեքսեյ Սերգեևիչ Կրուգլով

**Ալեքսեյ Սերգեևիչ Կրուգլով** (, ), ռուս սերիական մարդասպան։

## Կենսագրություն
Ապրել է Մոսկվայում։ Որպես ավտոմեխանիկ՝ աշխատել է «Kia Motors» տեխնիկական կենտրոնում։

2005 թվականի հուլիսի 19-ին Կրուգլովը մեկնել էր Մոսկվայի մարզի Իստրինի շրջանի «Պոլյանկա» այգեգործական ընկերակցության ամառանոց։ Ռոժդեստվենոյի խճուղում նա հանդիպել է 12-ամյա Միխայիլ Ելշինին, նրա 10-ամյա եղբորը՝ Ալեքսանդրին և նրանց 11-ամյա ընկեր Պավել Սոկոլովին, որոնք բնակվում էին Դեդովսկ քաղաքում։ Կրուգլովը տղաներին առաջարկել է նրանց տեղափոխել երկաթուղային կայարան։ Բայց հետո գնացել է դեպի իր ամառանոց։ Կանգ առնելով՝ նա Միխայիլ Ելշինին փակել է մեքենայի բեռնախցիկում, իսկ հետո իր վերնաշապիկով խեղդել է մյուս երկու տղաներին։ Հաջորդ օրն առավոտյան նա գնացել է Լուժկի գյուղ, գյուղի գերեզմանատան մոտ նա լարով խեղդամահ է արել Միխայիլ Ելշինին։ Միխայիլ Ելշինի մարմինը հայտնաբերվել է հուլիսի 29-ին, Ալեքսանդր Ելշինինը և Պավել Սոկոլովինը՝ օգոստոսի 1-ին։

2009 թվականի մայիսի 14-ին Կրուգլովը 14-ամյա զարմուհուն՝ Աննա Մուլենկովային, առաջարկել է տանել դպրոց։ Ճանապարհին նա կանգ է առել Շարիկապիշնիկովսկայա փողոցում և խեղդել աղջկան USB լարով։ Այնուհետև մարմինը տարել է Իստրայի շրջան և թաքցրել այն «Պոլյանկա» այգեգործական ընկերակցության մոտ գտնվող անտառում։

Աննա Մուլենկովայի սպանությունը բացահայտվել է բուռն հետապնդման արդյունքում. պարզել են, որ վերջինը, որի հետ նա խոսել է բջջային հեռախոսով, եղել է նրա քեռին։ Ձերբակալությունից հետո մոլագարը խոստովանել է, որ սպանել է զարմուհուն և 2005 թվականին եռակի սպանություն կատարել Իստրայի շրջանում։ Նա նաև խոստովանել է, որ 2003 թվականի օգոստոսի 25-ին «Պոլյանկա» այգեգործական ընկերակցությունում պարանով խեղդել է 9-ամյա տղայի, որի մարմինը հայտնաբերվել է երկաթուղային թունելի մոտ՝ «Սնեգիրի-Մանիխինո» 47-րդ կիլոմետրի շրջանում։

Դատահոգեբուժական փորձաքննությունը նրան մեղսունակ է ճանաչել։ Դատարանի առաջին նիստից առաջ Կրուգլովը փորձել է ինքնասպան լինել ավտոզակում՝ կտրելով վիզը, սակայն բժիշկներին հաջողվել է փրկել նրա կյանքը։ Ավելի ուշ մոլագարը ինքնասպանության ևս երեք փորձ է ձեռնարկել։ Բժիշկների եզրակացությամբ՝ Կրուգլովի գործողությունները «ցուցադրական բնույթ» են կրել։

2010 թվականի մայիսի 14-ին առաջին դատական նիստում Կրուգլովը հրաժարվել է իր ցուցմունքների մի մասից՝ հայտարարելով 2003 և 2005 թվականների սպանություններին առնչություն չունենալու մասին։ Հուլիսի 5-ին Մոսկվայի շրջանային դատարանը Ալեքսեյ Կրուգլովին մեղավոր է ճանաչել 2005 և 2009 թվականներին կատարված չորս երեխաների սպանությունների համար և նրան դատապարտել ցմահ ազատազրկման։ 2003 թվականի սպանությունը դատարանը համարել է չապացուցված։

## Ծանոթագրություններ

Կատեգորիա:Սերիական մարդասպաններ
Լյուբոմիր Լևչև

**Լյուբոմիր Սպիրիդոնով Լևչև** (, ), բուլղարացի բանաստեղծ, արձակագիր։ Եվրոպական արվեստի, գիտության և մշակույթի ակադեմիայի գործող անդամ (Փարիզ, Ֆրանսիա)։ Արժանացել է միջազգային շատ մրցանակների, որոնց թվում են պոեզիայի համար Ֆրանսիական ակադեմիայի ոսկե մեդալը և Պոեզիայի ասպետի պատվավոր կոչումը (1985)։

## Կենսագրություն
Լյուբոմիր Լևչև ծնվել է 1935 թվականի ապրիլի 29-ին Տրոյանում, Բուլղարիա։ Բանաստեղծություններ գրել սկսել է վաղ տարիքից։ Առաջին «Звездите са мои» («Աստղերը ինձ են պատկանում») գիրքը հրապարակվել է 1957 թվականին։ Ավարտել է Սոֆիայի համալսարանի գիտապատմական ֆակուլտետը։ 1961-1971 թվականներին «Литературен фронт» թերթում աշխատել է որպես խմբագիր և գլխավոր խմբագիր։

1975-1979 թվականներին եղել է Բուլղարիայի Ազգային Հանրապետության մշակույթի նախարարի առաջին տեղակալը, իսկ 1979-1989 թվականներին՝ Բուլղարիայի գրողների միության նախագահը։

1991 թվականից միջազգային «Орфей» ամսագրի և հրատարակչական տան սեփականատերն ու գլխավոր խմբագիրն է։

Բանաստեղծի 70-ամյակին ընդառաջ յոթ հատորներում հրապարակվել է Լևչևի բանաստեղծությունների հավաքածուն։

Որդին՝ Վլադիմիր Լևչևը, նույնպես բանաստեղծ է։

## Մրցանակներ
**Միջազգային**
* Պոեզիայի համար Ֆրանսիական ակադեմիայի ոսկե մեդալ և Պոեզիայի ասպետի պատվավոր կոչում (1985),
* Վենեսեուլյան գրողների ասոցիացիայի մեդալ (1985),
* «Մատա Զալկայի» և «Բորիս Պոլևի» մրցանակ - Ռուսաստան (1986),
* Պուշկինի անվան ինստիտուտի և Սորբոննայի մեծ մրցանակ (1989),
* «Ֆերնանդո Ռիելո» (1993)։
* Ոսկե պսակ (2010)

**Բուլղարիայում**
* Դիմիտրովյան մրցանակ (1972)։
* Ստարա Ստալինա մրցանակ։
* 2008 թվականին ստեղծագործությունների համար արժանացել է Խրիստո Դոնևի անվան մրցանակին։

## Ծանոթագրություններ

## Գրականություն
* 

## Արտաքին հղումներ
* Любомир Левчев Я обнимал ветра Стихотворения, поэма
* Библиография Любомира Левчева  
* Нетинфо 
* «Нарушить это холодное пространство» / Городской ритм. 2007

Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:Բուլղարացի արձակագիրներ
Կատեգորիա:Բուլղարացի բանաստեղծներ
Կատեգորիա:Բուլղարացի գրողներ
Կատեգորիա:Բուլղարիայի քաղաքական գործիչներ
Կատեգորիա:Սոֆիայի համալսարանի շրջանավարտներ
Կոմս Մոնտե-Քրիստո (հեռուստասերիալ, 1998)

**«Կոմս Մոնտե-Քրիստո»** (), Ֆրանսիայի, Իտալիայի և Գերմանիայի համատեղ արտադրությամբ մինի սերիալ, որի ռեժիսորն է Ժոզե Դայանը։ Նկարահանվել է 1998 թվականին Ալեքսանդր Դյումայի համանուն վեպի հիման վրա։ Գլխավոր դերերը կատարել են Ժերար Դեպարդիեն և Օռնելա Մուտին։

## Սյուժե
1815 թվականին, իր և գեղեցկուհի Մերսեդեսի նշանադրության օրը, երիտասարդ ծովային կապիտան Էդմոն Դանտեսը առանց դատավարության և հետաքննության բանտարկվում է Իֆ ամրոցում։

Քսան տարի Դանտեսը անցկացնում է ամրոցի զնդաններում, մինչև նրան հաջողվում է փախչել։ Մոնտե-Քրիստո կղզում նա գտնnւմ է հեքիաթային գանձեր, որոնց մասին նրան պատմել է խցի հարևանը։ Ազատ ու հարուստ Դանտեսը մի տարի ճանապարհորդում է արևելքում։

Բայց հասնում է վրեժխնդրության ժամը, և նախկին գերին արդեն Փարիզի ճանապարհին էր` հանելուկային կոմս Մոնտե-Քրիստոյի դիմակի տակ։

Անհամար հարստությունը և նուրբ գործելաձևը Մոնտե-Քրիստոյին թույլ են տալիս առանց դժվարության մտնել փարիզյան բարձր հասարակություն։ Երեք դավադիրներից, որոնց պատճառով բանտում էր հայտնվել Դանտեսը, ոչ մեկը նրան չի ճանաչում։ Միայն Մերսեդեսը, որը դարձել էր չարագործ Մոնդեգոյի օրինական կինը, կասկածում էր սիրելիի վերադարձի մասին, ում  թաղել էր իր մտքերի մեջ ավելի քան քսան տարի առաջ...

Մեկ իտալացի քահանայի տեսքով, մեկ անգլիացի լորդի դիմակով Մոնտե-Քրիստոն մտնում է իր թշնամիների կյանք, որպեսզի գտնի նրանց առավել խոցելի տեղերը և տա արժանի հակահարված։

Մերսեդեսից վրեժ լուծելու համար, Մոնտե-Քրիստոն Քամիլա դը լա Ռիշարդեին օգնության ձեռք է մեկնում։ Սակայն կոմսին խանդը ոչ պակաս ցավ էր պատճառում, քան Մերսեդեսին. նա մնացել էր կոմսի սիրելի կինը, ինչպես եղել էր միշտ։

## Դերերում

## Ծանոթագրություններ

Կատեգորիա:1998 ֆիլմեր
Կատեգորիա:Արկածային ֆիլմեր ըստ երկրի
Կատեգորիա:Գերմանական արկածային ֆիլմեր
Կատեգորիա:Գերմանական պատմական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական արկածային ֆիլմեր
Կատեգորիա:Իտալական պատմական ֆիլմեր
Կատեգորիա:Հեռուստասերիալներ ըստ երկրի և ժանրի
Կատեգորիա:Ֆրանսերեն ֆիլմեր
Կատեգորիա:Ֆրանսիական արկածային ֆիլմեր
Կատեգորիա:Ֆրանսիական պատմական ֆիլմեր
Նեգար Ջավահերիան

**Նեգար Ջավահերիան** (, ), կինոյի և թատրոնի իրանցի դերասանուհի, թարգմանչուհի։ Լայն ճանաչման է արժանացել հատկապես  կինոռեժիսոր Մազիար Միրիի *Օրենքի գիրքը* և Մոհամադ Հուսեյին Լաթիֆիի *Խաբգա-ե-դոխտարան* («Աղջիկների հանրակացարան») ֆիլմերում իր դերակատարումների շնորհիվ։ Խաղացել է նաև Ֆախրիի դերը *Զիրե տիղ* («Շեղբի տակ») հեռուստասերիալում, որ նկարահանել է Մոհամադ Ռզա Հոնարմանդը։ Նրան համբավ բերած կինոնկարներից են նաև *Այստեղ՝ առանց ինձ*-ը և *Մի կտոր շաքար*-ը։

## Ֆիլմագրություն
### Սերիալներ

### Ֆիլմեր

### Թատրոն

*Դիվան-ե-տեատրալ – (բեմադրող՝Մահմուդ Օստադ Մոհամադ)
*Կարմիրն ու մյուսները – (բեմադրող՝ Մոհամադ Յաղուբի)
*Անտեսանելի քաղաքներ – (բեմադրող՝ Մոհամադ հասան Մաջունի)
*Որտե՝ղ էիր 17-րդ օրը - (բեմադրող՝ Ամիր Ռզա Քուհեստանի)

### Վարիեթե

## Թարգմանություն
Նեգարը Տինուչե Նազմջուի ընկերակցությամբ թարգմանել է Հարոլդ Փինթերի *Մատնություն* թատերախաղը։

## Պարգևներ, անվանակարգեր

## Ծանոթագրություններ

## Արտաքին հղումներ
*

Կատեգորիա:Իրանցի դերասանուհիներ
Կատեգորիա:Իրանցի թարգմանիչներ
Մահվաշ

**Մահվաշ ** (պարսկերեն՝ مهوش), ծնյալ **Մասումե Ազիզի Բորուջերդի** (պարսկերեն՝معصومه عزيزى بروجردى),), 20-րդ դարի իրանցի երգչուհի, պարուհի, դերասանուհի։ Աղքատ ընտանիքի զավակ լինելով՝ 1950-ական թվականներին հասել է ժողովրդական լայն ճանաչման, համբավվել որպես ժողովրդի սիրելի երգիչ ու դերասան։

## Կենսագրություն
Մահվաշը ծնվել է Իրանի Բորուջերդ ավանում, չքավոր  ընտանիքում։ Պարմանուհի է եղել, երբ նրանց ընտանիքը տեղափոխվել է Թեհրան։ Մայրը երիտասարդ հասակում մահացել է, և, ինչպես գրում են որոշ հեղինակներ, աղջիկն ստիպված է եղել մարմնավաճառությամբ զբաղվել Թեհրանի Շահր-է-Նով շրջանի հասարակաց տներում, հետո սկսել է ելույթներ ունենալ կաբարեներում, ռեստորաններում, սրճարաններում, աշխատավոր մարդկանց համակրանքին ու աջակցությանն է արժանացել։ Նրա կենսագրության այս շրջանի մասին տեղեկություններն անորոշ են, հստակ չէ, թե ինչ կատարումներով է հանդես եկել և որտեղ։ Առավել տարածված է այն տեսակետը, որ համարձակ երգեր է կատարել, ընդ որում՝ նաև ռադիոյով ու կինոնկարներում, երգել է հասարակ մարդկանց հոգսերի ու ցավերի, դժվարությունների ու դժբախտությունների մասին, որոնք իրեն էլ էին քաջ ծանոթ։ Եվ հաճախ է պատահել, երբ արտիստուհու կատարումների ժամանակ հանդիսականները ձայնակցել են նրան, ոգևորել։

thumb|Մահվաշի շիրիմը
1957 թվականին Մահվաշը լույս է ընծայել, իր խոսքերով ասած՝ ինքնակենսագրական մի գիրք, որ վերնագրել է «*Սեռական կատարումների գաղտնիքներ*» (Persian*: Raz-e Kamyabi-ye Jensi*); Դա ավելին է, քան սեքսի ձեռնարկ, պարունակում է նաև հեղինակի՝ լողազգեստով նկարներ և պատահական չէ, որ լայնորեն տարածվել է երկրով մեկ, չնայած 1960 թվականի հունիսին Մահվաշը հալածանքների է ենթարկվել այդ գրքի պատճառով։

1961 թվականին արտիստուհին ավտովթարի զոհ է դարձել; Նրա հուղարկավորությանը, որ ամենաբազմամարդն է եղել այն ժամանակներում, հազարավոր իրանցիներ են մասնակցել։ Ու թեև կրոնավոր ղեկավարությունն սկզբնապես դեմ է եղել մուսուլմանների գերեզմանոցում նրան թաղելուն (հայտարարում էին, որ նա «անմաքուր», «անողջամիտ» է եղել), բայց հուղարկավորների բազմությունը տեսնելով՝ ստիպված է եղել նահանջել ու զիջել։
Մահվուշը թաղվել է Թեհրանի Իբն Բաբավեյ գերեզմանատանը։

## Ֆիլմագրություն
### Դերերի կատարում
* 1956, *Արևը շողում է*, ռեժիսոր՝ Սարդար Սաքեր
*  1956, Լեյլա և Մեջնուն (պարսկերեն՝ Leyli va Majnun), ռեժիսոր՝ Ալի-Մոհամադ Նուրբախշ
* 1959, *Սպահանի դուստրը*
* 1959, *Երեք եղբայրների համար՝ երկու հարսնացու* (պարսկերեն՝ Do arus baraye se baradar), ռեժիսոր՝ Ռզա Աբդի
* 1961, *Որն է տարբերությունը* (պարսկերեն՝ Ki Be Kiyeh), with director Reza Karimi

### Երգերի կատարում
* 1962, *Կորած ծաղիկը*, (Մահվաշն այդտեղ նաև պարեր է կատարում), ռեժիսոր՝ Աբաս Շաբավիզ

## Ծանոթագրություններ

## Արտաքին հղումներ
*Video of Mahvash dancing (film name unknown)
* Video featuring Mahvash, Afat and Vigen performing

Կատեգորիա:Բեմական կեղծանուններ
Կատեգորիա:Իրանցի դերասանուհիներ
Կատեգորիա:Իրանցի երգչուհիներ
Անդրեա Ռոտ

**Անդրեա Ռոտ** (, ), կանադացի դերասանուհի։

## Կյանք և գործունեություն
Անդրեա Ռոտը ծնվել է Օնտարիո նահանգի Վուդստոկ քաղաքում և իր գործունեությունն սկսել է 1980-ական թվականներին՝ նկարահանվելով կանադական հեռուստասերիալներում։

Ռոթը մեծագույն համբավ է ձեռք բերել «Փրկիր ինձ» հեռուստասերիալում խաղացած Ջանեթ Գևինի դերով, որտեղ նա նկարահանվել է 2004-2011 թվականներին՝ շոուի հեռարձակման ողջ ընթացքում։ Սերիալի ավարտից հետո նա ստացել է երկրորդական դեր «Կրկնօրինակ» սերիալում, այնուհետև՝ «Հեղափոխություն» սերիալի գլխավոր դերերից մեկը, սակայն հետագայում փոխարինվել է Էլիզաբեթ Միտչելի կողմից։ Բացի դրանից նա նկարահանվել է «Պատերազմ», «Թերահավատ«, «Հավաքորդ» ֆիլմերում, ինչպես նաև հյուր է եղել այնպիսի սերիալներում, ինչպիսիք են «Ողջ մնալու համար», «Կապույտ արյուն» և «Օրենք և կարգուկանոն։ Հանցավոր մտադրություն»։

## Ֆիլմագրություն
* 1992 - Մարդկային սերմ / *Seed People*
* 1994 - Ռոբոկոպ / *RoboCop*
* 1996 - Աշխարհների խաչմերուկ / *Crossworlds*
* 2004 - Մահվան մայրուղին / *Highwaymen*
* 2005 - Սուրբ Ծնունդի հետապնդում / *Chasing Christmas*
* 2006 - Վերջին շրջադարձ / *Last Exit*
* 2007 - Պատերազմ / *War*
* 2008 - Հարսանեկան ջերմություն / *Bridal Fever*
* 2008 - Երկրորդ կանանց ակումբ / *The Secret Lives of Second Wives*
* 2008 - Մտածել ինչպես հանցագործ / Criminal Minds
* 2009 -  Թերահավատը / *The Skeptic*
* 2009 - Կոլեկցիոներ / *The Collector*
* 2009 - Ոսկե Ամանոր / *A Golden Christmas*
* 2010 - Կապույտ արյուն / *Blue Bloods*
* 2004-2011 - Փրկիր ինձ / *Rescue Me*
* 2011 - Գերուհի / Committed
* 2012 - Կրկնօրինակ / *Ringer*
* 2014 -  Մութ գաղտնիքներ / *Dark Places*

## Ծանոթագրություններ

Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Սյուզան Մուբարաք

**Սյուզան Մուբարաք** (ի ծնե՝ Սաբեթ, , ), Եգիպտոսի նախկին նախագահ Հոսնի Մուբարաքի կինը։

## Կենսագրություն
Սյուզան Մուբարաքը ծնվել է 1941 թվականի փետրվարի 28-ին եգիպտական Էլ Մինիա քաղաքում՝ եգիպտացու և վալլիացու ընտանիքում։ Սովորել է Կահիրեի Սուրբ Կլարայի դպրոցում։ 1977 թվականին Կահիրեի ամերիկյան համալսարանում ստացել է քաղաքական գիտությունների բակալավրի աստիճան, իսկ 1982 թվականին դարձել է տնտեսագիտության մագիստրոս՝ պաշտպանելով դիսերտացիան «Եգիպտական քաղաքում սոցիալական ազդեցության ուսումնասիրում» թեմայով։ 1977 թվականին նա հիմնադրել է *Integrated Care Society* բարեգործական ընկերությունը, որը գլխավորում է մինչ օրս։

thumb|left|120px|Սյուզան Մուբարաք։ Եգիպտացիները նրան անվանումը են Մայր Սյուզան։
1958 թվականին Սյուզանն ամուսնացել է Հոսնի Մուբարաքի հետ։ 1981 թվականի հոկտեմբերի 13-ին մուսուլման ծայրահեղականների կողմից նախագահ Անվար Սադաթի սպանությունից հետո Հոսնի Մուբարաքը ընտրվել է Եգիպտոսի նախագահ։ Տիկին Մուբարաքը շարունակել է ակտիվորեն զբաղվել բարեգործությամբ և երեխաների ու կանանց իրավունքների համար պայքարով։ 1988 թվականին Եգիպտոսի նախագահի կինը Իրաքում ականատես է եղել հանցագործության. նրա պատվին հանդիսավոր ընդունելության ժամանակ Սադդամ Հուսեյնի որդի Ուդեյը սպանել է իրանի նախագահի թիկնապահին։

Ներկայումս Սյուզան Մուբարաքը «Մայրության և երեխայության ազգային խորհրդի» անդամ է, գլխավորում է երիտասարական գրականության կոմիտեն և «Գրագիտությունը բոլորի համար» շարժումը, հովանավորում է մանկական կրթական «Սեզամ փողոց» հեռուստասերիալի եգիպտական տարբերակի ստեղծմանը, Եգիպտոսում և Աֆրիկայի այլ երկրներում կանանց թլպատման բարբարոսային սովորության դեմ վարում է ակտիվ պայքար։ Սյուզանի մասնակցությամբ Եգիպտոսում նրա անունով ստեղծվել է մանկական թանգարան։

1998 թվականին Արվեստի և գիտության եվրոպական ակադեմիայի կողմից կանանց և երեխաների իրավունքների համար պայքարում ներդրման համար արժանացել է հանդուրժողականության մրցանակի։ 2000 թվականի փետրվարից Կահիրեի ամերիկյան համալսարանի հումանիտար գիտությունների պատվավոր դոկտոր է։ Ակտիվ բարեգործական գործունեության համար ժողովուրդը նրան անվանում է Մայր Սյուզան։

Ունի երկու տղա՝ Ալա և Համալ։

2009 թվականի մայիսին կորցրել է միակ թոռ Մուհամեդին։

## Ծանոթագրություններ

Կատեգորիա:Եգիպտոսի քաղաքական գործիչներ
Կատեգորիա:Առաջին տիկիններ
Կատեգորիա:Եգիպտացի հասարակական գործիչներ
St. Vincent

**Էննի Քլարկ** (, ), ամերիկացի երգչուհի, հեղինակ-կատարող,   մուլտիինստրումենտալիստ և երաժիշտ, որը հանդես է գալիս **St. Vincent** կեղծանվան ներքո։ Բերկլիի երաժշտական քոլեջում սովորելուց հետո նա սկսել է իր կարիերան որպես The Polyphonic Spree խմբի անդամ, ինչպես նաև Սուֆյանա Սթիվենսի համերգային կազմի մասնակից է եղել, նախքան իր սեփական խումբը կազմավորելը 2006 թվականին։

St. Vincent-ի աշխատանքները քննադատների կողմից ճանաչում է ստացել իր երաժշտական ոճի համար, որն իր մեջ ներառում է սոֆթ ռոքի, փորձարարական ռոքի, էլեկտրո-փոփի և ջազի տարրեր։ Նրա դեբյուտային "Marry Me" ալբոմը թողարկվել է 2007 թվականին, որին հաջորդել է կոմերցիոն առումով ավելի հաջող "Actor" (2009) ձայնասկավառակը։  2012 թվականին նա թողարկել է համատեղ ալբոմ Դեվիդ Բերնոմի հետ, որը կոչվում է "Love This Giant"։  Նրա չորրորդ ալբոմը "St. Vincent"- ը (2014) ճանաչվել է Տարվա ալբոմ մի շարք հրատարակությունների կողմից, ինչպես նաև "Գրեմմի" մրցանակի է արժանացել "Լավագույն այլընտրանքային ալբոմ" անվանակարգում։

## Կարիերա
Քլարկը բացել է այնպիսի կատարողների շոու, ինչպիսիք են Television-ը, Arcade Fire-ը, Էնդրյու Բերդը, Ջոլի Հոլլանդը, Ջոն Վանդերսլայսը, Xiu Xiu-ն, Death Cab For Cutie-ն, Քրիստինա Դոնան և Grizzly Bear-ը։ Նա աշխատել է Bon Iver-ի հետ "Roslyn" երգի վրա, որը հայտնվել է "Մթնշաղ.Նորալուսին" ֆիլմի սաունդթրեքում, ինչպես նաև ռեփեր Cee-ի հետ մասնակցել է Քիդ Կադիի "Maniac" երգի ձայնագրությանը վերջինիս ալբոմի համար, որը կոչվում է Man on the Moon II: The Legend of Mr։

## Անձնական կյանք
Քլարկը հարաբերություններ է ունեցել մոդել Կարա Դելևինի և դերասանուհի Քրիսթեն Ստյուարտի հետ։

## Սկավառակագրություն
### Ալբոմներ
* *Marry Me* (2007)
* *Actor* (2009)
* *Strange Mercy* (2011)
* *Love This Giant* (2012, Դեվիդ Բերնոմի հետ )
* *[[St. Vincent (альбом)|St. Vincent]]* (2014)
* *[[Masseduction|MASSEDUCTION]] (2017)*

### Սինգլներ
* «Paris Is Burning» (2007) — CD (не выпущен на лейбле)
* «Jesus Saves, I Spend», b/w «These Days» (2007) — CD, 7"
* «Now, Now», b/w «All My Stars Aligned» (2007) — CD, 7"
* «Actor Out of Work», b/w «Bicycle» (2009) — 7"
* «Cruel» (2011)
* «Cheerleader» (2012)
* «Digital Witness» (2014)
* «Teenage Talk» (2014)
* «New York» (2017)
* «Los Ageless» (2017)

## Ծանոթագրություններ

Կատեգորիա:Ամերիկացի երաժիշտներ
Կատեգորիա:Ամերիկացի կոմպոզիտորներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կիթառահարներ
Կատեգորիա:Բեմական կեղծանուններ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի ինդի ռոք երաժիշտներ
Կատեգորիա:Ամերիկացի ռոք երգահաններ
Կատեգորիա:Ամերիկացի ռոք երգչուհիներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կին երաժիշտներ
Ֆուրմ դը Մոնբրիզոն

**Ֆուրմ դը Մոնբրիզոն** (), ֆրանսիական պանիր կովի կաթից` կապույտ բորբոսի բծերով։ 
մինի|Ֆուրմ դը Մոնբրիզոն

## Պատմություն
1972 թվականի մայիսի 9-ին Ֆուրմ դը Մոնբրիզոն և Ֆուրմ-դ'Ամբեր պանիրները ստացան AOC սերտիֆիկատը։ 22 փետրվարի 2002 թվականին պանիրները ստացան առանձին բնիկ հսկվող անվանումներ և ընդունվեցին նրանց արտադրության տարբերությունները։ Պանիրն արտադրում են Լուարա դեպարտամենտի 28 կոմունայում և Պյուի դը Դոմ դեպարտամենտի հինգ կոմունայում։ 2005 թվականին արտադրվել է 497 տոննա Ֆուրմ դը Մոնբրիզոն պանիր։

## Պատրաստում
Կաթնաշոռային զանգվածը աղ են անում, դասավորում են կաղապարների մեջ և տեղադրում եղևնու դարակաշարերին` հասունանալու համար։ Պանիրը հասունանում է 4-8 շաբաթ։ Յուրաքանչյուր 12 ժամը մեկ պանիրը շրջում են 90°: Ներս են մտցնում «*Penicillium roqueforti* »-ի սպորներ, իսկ հետո` բորբոսի զարգացման համար, պանիրը թափանց ծակում են հաստ երկար ասեղներով։ Մի գլուխ պանրի արտադրության համար անհրաժեշտ է մոտ 20-25 լիտր կաթ։

## Նկարագրություն
Պանրի գլուխը, որը ծածկված է մոխրագույն կամ կանաչավուն բարակ չոր կեղևով, գլանաձև է և ունի 13-19 սմ տրամագիծ ու 1,5-2 կգ քաշ։ Պանրի խիտ չորավուն միջուկը կարագի դեղին գույնի է`կապույտ բորբոսի բծերով։ Յուղայնությունը 50 % է։ Ֆուրմ դը Մոնբրիզոնն ունի սուր աղիավուն համ` կաթի և ընկույզի բուրմունքով։

Ֆուրմ դը Մոնբրիզոնը մատուցում են հացի պատառիկներով և գինով։ Պանրին ամենից լավ են համապատասխանում *Sauternes*  կամ *Rivesaltes* գինիները։

## Ծանոթագրություններ

## Գրականություն
* 

## Արտաքին հղումներ
* 
* 
* 

Կատեգորիա:AOC պանիրներ
Կատեգորիա:Կապույտ պանիրներ
Կատեգորիա:Կովի կաթից պանիրներ
Կատեգորիա:Ֆրանսիական պանիրներ
Ateez (խումբ)

**Ateez** (հանգըլ՝ 에이티즈, կորեերենի նոր ռոմանականացում՝ eitijeu, հիրագանա՝ エーティーズ), հարավկորեական երաժշտական բոյ բենդ։ Խումբը ձևավորվել է 2018 թվականին KQ Entertainment ընկերության կողմից։ Այն բաղկացած է ութ անդամից՝ Հոնջուն, Սոնհվա, Յոնհո, Յոսան, Սան, Մինգի, Ույոն, Չոնհո։ Խմբի դեբյուտը կայացել է 2018 թվականի հոկտեմբերի 24-ին *Treasure EP.1: All to Zero* ալբոմով։ Նոյեմբերի 2-ին խումբն իր երգը կատարեց Երաժշտական բանկում։

## Անվանում
ATEEZ-ը սկզբնապես կոչվել է«KQ Fellaz»՝ KQ Entertainment լեյբլի պատվին։

2018 թվականի հուլիսի 3-ին խմբի անվանումը դարձավ ATEEZ:

2018 թվականին նոյեմբերի 17-ին խումբն իր VLive պաշտոնական ալիքով հայտարարեց իր ֆան ակումբի անվանումը՝ *Atiny*:

## Կարիերա
### Նախադեբյուտ։ 2018 թիվ

Մինչև իրենց դեբյուտը, KQ Entertainment-ը թողարկել է մի շարք տեսանյութեր YouTube-ում, **KQ Fellaz 미국 연수기 (KQ fellaz American Training)**, որտեղ խումբը մեկնել է Լոս Անջելես պատրաստվելու համար։ Այս շոուի ընթացքում KQ Entertainment-ը ներկայացրեց խմբի իններորդ անդամին՝ Լի Չժուն Յունին։

Տեսանյութերից հետո KQ Entertainment-ը 2018 թվականի հունիսի 26-ին *KQ Fellaz* ռեալիթի շոուի անոնսը ներկայացրեց։ Շոուն ցուցադրվեց Mnet հեռուստաալիքով։

2018 թվականի հոկտեմբերի 2-ին, իր պաշտոնական SNS-ի միջոցով, ATEEZ- ը թողարկեց ֆոտո-թիզերներ, հայտարարելով դեբյուտի ամսաթիվը։ Բացի դրանից, նրանք իրենց դեբյուտային շոուի ամսաթիվն ու վայրը հայտարարեցին՝ հոկտեմբերի 24, « Yes24 Livehall»: Այս հայտարարությունից հետո նրանք հերթականորեն ներբեռնեցին ֆոտո-թիզերները հոկտեմբերի 8-ից 23-ը։

### 2019 թիվ։ ''Treasure EP.2: Zero to One'', ''Treasure EP.3: One to All'', The Expedition Tour և KCON
2019 թվականի հունվարի 2-ին ATEEZ-ը իր պաշտոնական SNS-ի միջոցով լուսանկար է հրապարակել Մորզեի կոդով՝ որպես ստորագրություն։

2019 հունվարի 3-ին խումբը վերադարձավ *Treasure EP.2: Zero to One* ալբոմով։ Հունվարի 15-ին թողարկվեցին «Say My Name» և «Hala Hala» սինգլները։

Հունվարի 24-ին նրանք հայտարարեցին իրենց առաջին շրջագայությունը`The Expedition Tour մարտ ամսվա համար՝ Բրուքլինում, Չիկագոյում, Դալասում, Ատլանտայում և Լոս Անջելեսում։

Փետրվարի 20-ին նրանք հայտարարեցին Եվրոպայում նոր շրջագայությունների ամսաթվերը ապրիլ ամսվա համար՝ Լոնդոնում, Լիսաբոնում, Փարիզում, Բեռլինում, Ամստերդամում, Միլանում, Բուդապեշտում, Ստոկհոլմում, Վարշավայում և Մոսկվայում։

Անդամներ

## Սկավառակագրություն

## Ծանոթագրություններ

## Արտաքին հղումներ
* 

Կատեգորիա:2018 հիմնադրված երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Ռիմա Ռամինֆար

**Ռիմա Ռամինֆար** (պարսկերեն՝ ریما رامین‌فر,  ), իրանցի դերասանուհի և սցենարիստ։ Ավարտել է Իրանի հեռուստառադիոհաղորդումների համալսարանը դերասանի և թատրոնի ռեժիսորի որակավորումներով, մագիստրոսի աստիճանով։ Թատրոնում սկսել է խաղալ 1997 թվականից։ Նրա մասնակցությամբ առաջին ներկայացումը ամերիկացի թատերագիր Մարշա Նորմանի  *Բարի գիշեր, մայրի՛կ* թատերախաղի բեմադրությունն էր։ Կինոյում առաջին անգամ նկարահանվել է 2002 թվականին (դա *Nan va eshgh va motor 1000* ֆիլմն էր)։ Դրանից հետո բազմաթիվ դերեր է խաղացել, բեմականացրել բազում թատերգություններ։ Հիշարժան ներկայացումներից են «*Ձմեռ-66*»-ը, «*Պատռտված թղթերի պարը*»,«*Լռության րոպե*», «*Ինչպես միշտ՝ նույնը*», «*Մեռյալի շշունջը*», «*Շան սիրտը*», «*Եվ այդպես՝ մինչև վաղը*» բեմադրությունները։ Դերասանական տպավորիչ աշխատանքներից է Հոմայի դերի կատարումը «*Դրամագլուխ*» («*Paytakht*») հեռուստասերիալում, որի ցուցադրությունը իրանական հեռուստատեսությունն սկսել է *2011 թվական*ին և շարունակել հինգ տարեշրջան։

Դերեր կատարելուց և բեմադրելուց զատ՝ Ռիմա Ռամինֆարը սցենարներ ու թատերգություններ է հեղինակում։ Այդ ասպարեզում նրա առաջին գործը դեռ ուսանողական տարիներին գրած «*Եվ այդպես՝ մինչև վաղը*» թատերախաղն է, որի բեմադրությունը ներկայացվել է թատերական արվեստի միջազգային *Fajr* փառատոնում և արժանացել մրցանակի։  
 
Ռիմա Ռամինֆարն  ամուսնացած է։ Ամուսինն իրանցի դերասան Ամիր Ջաֆարին է։ Նրանք մի տղա ունեն։

## Ֆիլմագրություն
### Կինոնկարներ
* 2015 - Abad va yek rouz
* 2015 - Zapas
* 2015 - Fasl E Narges
* 2014 - Marg E Mahi
* 2012 - Sizdah
* 2011 - Ghesse Ha
* 2010 - Yek Habe Ghand
* 2007 - Shirin
* 2007 - Rafigh E Bad
* 2000 - Nan Va Eshgh Va Motor 1000
### Հեռուստաֆիլմեր
* 2013 – Chand Rouz Bishtar
* 2010 – Akharin Rouz E Mah
* 2009 - Mish
### Հեռուստասերիալներ
* 2018 - Paytakht 5
* 2015 - Paytakht 4
* 2014 - Paytakht 3
* 2013 - Paytakht 2
* 2012 - Ստուգիր թիկունքը
* 2011 - Paytakht 1
* 2009- Ես վարձակալ եմ
### Սցենարներ
* 2007 - Charkhouneh
* 2004 - Kamarband Ha Ra BeBandim
* 2002 - No comment
### Թատրոնի դերասան
* 2013 – Որտե՝ղ է «այստեղ»-ը
* 2009 - Ռոմուլուս Մեծը
* 2009- Օտարականը տանը
* 2008 – Փիրուդի մղձավանջները
* 2008 – Մեռյալի շշունջը
* 2006 - Առևտրականի մահը
* 2002 – Թերթ կգնեմ
* 2001 - Նույնը՝ ինչպես միշտ
* 2000 – Շան սիրտը
* 2000 – Եվ այդպես՝ մինչև վաղը
* 1999 – Պատռտված թղթերի պարը
* 1998 – Ձմեռ-66
* 1997 - Բարի գիշեր, մայրի՛կNight, Mother

## Նվաճումներ, պարգևներ
* 2018 - Fajr միջազգային 33-րդ կինոփառատոնի ժյուրիի անդամ
* 2018 - Նովրուզի նախօրյակին անցկացված փառատոնի մրցանակ «Լավագույն դերասանուհի» անվանակարգում
* 2015 – Հաֆեզի մրցանակի դափնեկիր՝ որպես լավագույն դերասանուհի
* 2010 – “Yek Habe Ghand” ֆիլմում երկրորդ պլանի դերի լավագույն կատարման համար մրցանակի ներկայացում «Իրանի կինո» մրցույթում
* 2010 –  “Yek Habe Ghand” ֆիլմում երկրորդ պլանի դերի լավագույն կատարման համար մրցանակի ներկայացում Fajr միջազգային 29-րդ փառատոնում

## Ծանոթագրություններ

Կատեգորիա:Իրանցի դերասանուհիներ
Կատեգորիա:Իրանցի սցենարիստներ
Մեղվագիտություն

thumb|Մեղրատու մեղուն ջուր խմելիս

**Մեղվագիտություն** (հունարեն , *melitta*, "մեղու"; և  *[[գիտություն]]* բառերից), գիտություն, որն ուսումնասիրում է մեղրատու մեղուներին։ Միջատաբանության ճյուղ է։ Մեղրատու մեղուները հաճախ օգտագործվում են ուսումնասիրության համար` սոցիալական համակարգերի էվոլյուցիայի հարցերին պատասխանելու համար։

## Պատմություն
Մեղուները դեռ շատ վաղ անցյալից եղել են մարդկության ուշադրության առարկա։ Անտիկ ժամանակներում նրանց մասին գրել են Արիստոտելը, Պլինիոսը, Վերգիլիոսը։ 
Մեղվագիտության՝ որպես գիտության ձևավորումն սկսվել է 17-րդ դարից, երբ նիդերլանդացի բնագետ, միջատաբան Յան Սվամերդամը  սկիզբ դրեց մեղրատու մեղուների ուսումնասիրությանը։ Նա զբաղվել է մայր մեղուների ուսումնասիրությամբ, որը համարվում է փեթակի գլխավոր էգ մեղուն և որից առաջանում են տվյալ փեթակի մյուս մեղուները։ 18-րդ դարում մեղուների ուսումնասիրությամբ է զբաղվել ֆրանսիացի գիտնական Ռենե Անտուան Ռեոմյուրը։ Այս երկու բնագետների ուսումնասիրությունները շարունակել է շվեյցարացի բնագետ Ֆրանսուա Յուբերը, ում գիրքը՝ «Մեղուների վերջին դիտարկումները», երկար տարիներ եղել է մեղուների բիոլոգիայի հիմնական ուղեցույց։ 19-րդ դարում մեղվագիտության ասպարեզում հայտնի էին լեհ մեղվաբույծ Յան ՋԵրժոնն ու ամերիկացի մեղվաբույծ Լորեն Լանգստրոտը։ 1940-1941 թվականներին Գերմանիայում մեղրատու մեղուների պոպուլացիայի վրա ոչնչացնող ազդեցություն է թողնում մակաբույծ նոզեմատոզ (Nosema apis)։ Այս ժամանակ ավստրիացի էթոլոգ Կառլ ֆոն Ֆրիշը, ով  զբաղվել էր մեղրատու մեղուների հաղորդակցման մեխանիզմների, մեղուների պարի լեզվի ուսումնասիրությամբ, շարունակում է գիտական գործունեությունը այդ մակաբույծի դեմ պայքարելու ուղղությամբ։

## Հարակից տերմիններ
* **Ապիդոլոգիա** (Apidology) — մեղվագիտության (ապիոլոգիա) հասկացության այլ տարբերակ, որը կիրառվում է Արևմտյան կիսագնդից դուրս՝ հիմնականում Եվրոպայում։ Երբեմն ավելի լայն իմաստով նշանակում է գիտություն բոլոր մեղուների մասին։
* **Ապիկոլոգիա** (Apicology) — մեղրատու մեղուների էկոլոգիա։ 
* **Մելիտոլոգիա** (Melittology) — գիտություն մեղուների մասին (բացի մեղրատու մեղուներից, հայտնի են մեղուների ավելի քան 17&nbsp;000 տեսակներ)։

## Ծանոթագրություններ

Կատեգորիա:Մեղուներ
Կատեգորիա:Մեղվաբուծություն
Կատեգորիա:Սոցիոբիոլոգիա
Գառնիկ Սեյրանյան

**Գառնիկ Սեյրանյան** (), հայ թատերագետ, բեմադրող ռեժիսոր։ 1997 թվականից անդամակցում է Հայաստանի թատերական գործիչների միությանը։

## Կենսագրություն
Գառնիկ Սեյրանյանը ծնվել է 1959 թվականի օգոստոսի 31-ին, Երևանում։ Միջնակարգ կրթությունն ստացել է Երևանի Գայի անվան թիվ 129 դպրոցում։ 1977-1982 թվականներին սովորել է Էջմիածնի ակումբագրադարանային տեխնիկումի ռեժիսորական բաժնում։ 1978-1980 թվականներին ծառայել է խորհրդային բանակում։

1984-1989 թվականներին սովորել է Երևանի գեղարվեստա-թատերական ինստիտուտի ռեժիսուրայի բաժինը՝ ավարտելով Երվանդ Ղազանչյանի արվեստանոցը։ Աշխատել է հեռուստատեսության մանկական և երաժշտական խմբագրություններում։ Հեռուստաթատրոնում բեմադրել է Լուիջի Պիրանդելլոյի «Արտոնագիր» տրագիկոմեդիան, այնուհետ՝ Հովիկ Վարդումյանի «Անծանոթը» դրաման։ Ռադիոթատրոնում բեմադրել է Մուշեղ Իշխանի «Մեռնիլը որքան դժվար է» դրաման և Ջեյմս Բարրիի «Փիթեր Փեն» մանկական ներկայացումը։

Մոտ տասը տարի ղեկավարել է «Մետրո» թատրոնի «Նախաբեմ» թատերական ստուդիան։ 1994 թվականին աշխատել է «Մխիթար Սեբաստացի» կրթահամալիրում՝ որպես թատրոն առարկայի ուսուցիչ։ 1996-1999 թվականներին Երևանի թատրոնի և կինոյի պետական ինստիտուտում դասավանդել է դերասանի վարպետություն առարկան։ 2001 թվականին եղել է «Նռան հատիկ» մանկապատանեկական թատերական փառատոնի հիմնադիր-նախագահ, որին մասնակցել են նաև սփյուռքից ժամանած թատերախմբեր։

Հեղինակել և բեմադրել է 4 մենաներկայացում՝ «Աշխարհի գերին», «Երկյուղած լռություն», «Աշխարհը վերջանում է իմ մեջ» և «Ժամանակի վարագույրը»։ Բոլոր այս ներկայացումները մասնակցել են «Արմմոնո» միջազգային թատերական փառատոնին։

2005-2016 թվականներին աշխատել է Մհեր Մկրտչյանի անվան արտիստական թատրոնում՝ որպես բեմադրող ռեժիսոր։ Այնտեղ բեմադրել է Ֆրենսիս Վեբերի «Հյուրանոց երկուսի համար», Պալ Բեկեշի «Դուռը», Վիլյամ Սարոյանի «Հերսոտած մի գնա», «Քո կյանքի ժամերը», Ալեքսանդր Գալինի «Չեխական լուսանկար», «Ձախորդ Փանոսի կտակը» և այլ ներկայացումներ։ 2016 թվականին Պատանի հանդիսատեսի թատրոնում բեմադրել է «Մոռացված նոր տարին» ամանորյա ներկայացումը։

2008-2010 թվականներին Սիրիայի «Համազգային» կրթամշակութային միության կողմից հրավիրվել է Հալեպի «Զավարյան» թատերախումբ, որտեղ բեմադրել է Ժակ Հակոբյանի «Կռունկը կկանչէ» և Սամվել Խալաթյանի «Գիսաստղ Նազարը» պիեսները։ 2016-2017 թվականներին աշխատել է ԳԱԿ «Մետրո» թատրոնում՝ որպես գեղարվեստական ղեկավար։

2018 թվականին Երևանի պետական կամերային երաժշտական թատրոնում բեմադրել է «Զմրուխտե քաղաքի հրաշագործը» մանկական երաժշտական ներկայացումը, իսկ 2019 թվականին Երևանի պետական կամերիային թատրոնում բեմադրել է «Մանկության երկու դոլար» մենաներկայացումը։

## Ծանոթագրություններ

Կատեգորիա:Հայ բեմադրիչներ
Կատեգորիա:Հայ թատերագետներ
Կատեգորիա:Հայ թատերական ռեժիսորներ
Կատեգորիա:Հայ ռեժիսորներ
Russian Roulette

«**Russian Roulette**» (), բարբադոսցի երգչուհի Ռիհաննայի առաջին սինգլը՝ նրա չորրորդ ստուդիական՝ *[[Rated R (ալբոմ)|Rated R]]* (2009) ալբոմից, որը թողարկվել է 2009 թվականի հոկտեմբերի 27-ին։ Երգի հեղինակը Ռիհաննան և Ne-Yo-ն են։ Ne-Yo-ն և Չաք Հարմոնին եղել են պրոդյուսեր։ Այն ալբոմի առաջատար սինգլն է, որի պրեմիերան կայացել է հոկտեմբերի 20-ին՝ ռադիոյով։

## Չարթեր

### Շաբաթվա չարթ

### Տարվա չարթ

## Հավաստագրեր

## Թողարկման պատմություն

## Ծանոթագրություններ

Կատեգորիա:Երգեր ընտանեկան բռնության մասին
Կատեգորիա:Երգեր ինքնասպանության մասին
Կատեգորիա:Ռիհաննայի երգեր
Արման Սարգսյան

**Արման Գևորգի Սարգսյան** (), պետական գործիչ, Հայաստանի Հանրապետության պաշտպանության նախարարի տեղակալ, Հայաստանի Հանրապետության ոստիկանության նախկին պետ, ոստիկանության գնդապետ։

## Կենսագրություն
Արման Սարգսյանը 2000 թվականին ավարտել է ՀՀ ՆԳՆ բարձրագույն դպրոցը։

2006 թվականին՝ Հայաստանի Հանրապետության պետական կառավարման ակադեմիայի մագիստրատուրան։

2016 թվականից՝ Երևանի պետական համալսարանի ասպիրանտուրայի քաղաքագիտության տեսության և պատմության ամբիոնի հայցորդ, մի շարք գիտական հոդվածների հեղինակ։

Ավարտելով ՆԳՆ բարձրագույն դպրոցը, նշանակվել է Երևանի Խորհրդային ՆԳ բաժնի քրեական հետախուզության բաժանմունքի օպերլիազորի պաշտոնին, ապա՝ 2001-ից 2005 թվականներին Երևան քաղաքի ներքին գործերի վարչության քրեական հետախուզության բաժնի 2-րդ բաժանմունքի օպերլիազոր։

2005-ից 2008 թվականներին՝ ՀՀ ոստիկանության ներքին անվտանգության վարչության օպերատիվ ապահովման բաժնի ավագ օպերլիազոր։

2008-ից 2012 թվականներին՝ ՀՀ ոստիկանության ներքին անվտանգության վարչության օպերատիվ ապահովման բաժնի պետի տեղակալ։

2012-ից 2014 թվականներին՝ ՀՀ ոստիկանության քրեական հետախուզության գլխավոր վարչության 1-ին վարչության բաժնի պետ։

2014-ից 2017 թվականներին՝ ՀՀ ոստիկանության կազմակերպված հանցավորության դեմ պայքարի գլխավոր վարչության 3-րդ (բարձր տեխնոլոգիաների ոլորտում կատարվող հանցագործությունների, թրաֆիքինգի, անօրինական միգրացիայի և ահաբեկչության դեմ պայքարի) վարչության պետ։

2017-ից 2018 թվականներին՝ ՀՀ ոստիկանության քրեական հետախուզության գլխավոր վարչության պետի առաջին տեղակալ։

Հայաստանի Հանրապետության նախագահի 2018 թվականի մայիսի 18-ի հրամանագրով նշանակվել է Հայաստանի Հանրապետության ոստիկանության պետի առաջին տեղակալ։

Հայաստանի Հանրապետության նախագահի 2019 թվականի սեպտեմբերի 19-ի հրամանագրով նշանակվել է Հայաստանի Հանրապետության ոստիկանության պետի պաշտոնակատար։

Հայաստանի Հանրապետության նախագահի 2020 թվականի մարտի 19-ի հրամանագրով նշանակվել է Հայաստանի Հանրապետության ոստիկանության պետ։

Հայաստանի Հանրապետության նախագահի 2019 թվականի սեպտեմբերի 12-ի հրամանագրով պարգևատրվել է «Հասարակական կարգի գերազանց պահպանման համար» մեդալով։

Հայաստանի Հանրապետության նախագահի 2020 թվականի հունիսի 8-ի հրամանագրով ազատվել է Հայաստանի Հանրապետության ոստիկանության պետի պաշտոնից։

Հայաստանի Հանրապետության վարչապետի 2021 թվականի հունվարի 8-ի որոշումով նշանակվել է Հայաստանի Հանրապետության պաշտպանության նախարարի տեղակալ։

Պարգևատրվել է մի շարք մեդալներով, կրծքանշաններով և շնորհակալագրով։

Ամուսնացած է, ունի երկու դուստր և մեկ որդի։

## Ծանոթագրություններ

Կատեգորիա:ՀՀ ոստիկանության գնդապետներ
Կատեգորիա:Հայ գնդապետներ
Կատեգորիա:Հայ իրավաբաններ
Ջհամակ Գիմիրե

**Ջհամակ Գիմիրե** (), նեպալցի կին գրող։ Ծնվել է ցերեբրալ (գլխուղեղային) կաթված արատով և գրում է իր ձախ ոտքով։ Գրական գեղարվեստական ստեղծագործություններ գրելուց զատ՝ զբաղվում է ժուռնալիստական աշխատանքով. Kantipur օրաթերթի սյունակագիրներից է։ Իր ինքնակենսագրական *Jiwan Kada Ki Phool (Փո՝ւշ է կյանքը, թե՝ ծաղիկ)* գրքի համար արժանացել է Նեպալի ամենահեղինակավոր գրական մրցանակին՝ *Madan Puraskar*-ի։

## Ստեղծագործություններ
### Բանաստեղծություններ
**Գիմիրեն հեղինակել է բազմաթիվ բանաստեղծություններ, որոնցից առավել սիրվածներից են հետևյալները**.
* *Sankalpa* (Վա՜հ)
* *Aafnai Chita Agni Shikhatira* (Հուղարկավորության խարույկի գագաթնակետը)
* *Manchhe Bhitraka Yoddaharu* (Մարդկանց ներսի մարտիկները)
* *Quaati*
### Խառը
* *Awasan Pachhiko Aagaman* (Ժամանում՝ մահվանից հետո)
### Ինքնակենսագրություն
* *Jeevan Kaanda Ki Phool* ( Փո՝ւշ է կյանքը, թե՝ ծաղիկ)

## Պարգևներ
thumb|right|200px|Jhamak Ghimire, awarded with the Madan Puraskar
*Kabita Ram Bal Sahitya Prativa Puraskar 2015 Aswikrit Bichar Sahitya Andolan
*Aswikrit Bichar Sahitya Puraskar 2016 Aswikrit Bichar Sahitya Andolan
*Madan Puraskar

## Ծանոթագրություններ

## Արտաքին հղումներ
*The Kathmandu Post 

Կատեգորիա:Հաշմանդամություն ունեցող անձինք
Կատեգորիա:Մանկական ուղեղային կաթվածով անձինք
Խաչատուր Արխիպյանց

**Խաչատուր Դավթի Արխիպյանց** (), բժշկակական գիտությունների դոկտոր (1922), պրոֆեսոր (1922)։

## Կենսագրություն
Ծնվել է 1877 թվականի հոկտեմբերի 12-ին Թիֆլիսում։ Միջնակարգ կրթություն ստանալուց հետո ընդունվել է Ժնևի համալսարանի բժշկական ֆակուլտետ, ապա ուսումը շարունակել Փարիզի, իսկ այնուհետև Բեռլինի համալսարանում։ Վերադառնալով Ռուսաստան Խաչատուր Արխիպյանցը պետական քննություններ է հանձնել Մոսկվայի համալսարանում և բժիշկ աշխատելու իրավունք ստացել։ Բժշկական գործունեությունն սկսել է որպես համաճարակագետ։ 1909 թվականից` շուրջ երեք տարի աշխատել է կլինիկաբակտերիոլոգիական ինստիտուտում, միաժամանակ դասախոսություններ կարդացել բժիշկների համար։

1913 թվականին Արխիպյանցը հանձնել է բժշկության դոկտորի գիտական աստիճան ստանալու համար սահմանված քննություններ, իսկ 1922 թվականին Մոսկվայում պաշտպանել է դոկտորական ատենախոսություն, նույն թվականին ստացել պրոֆեսորի կոչում և նշանակվել բժիշկների վերապատրաստման ինստիտուտի հիգիենայի ամբիոնի ասիստենտ։ Երկու տարի անց գործուղվել է արտասահման` մասնագիտության մեջ խորանալու և ժամանակակից գիտական նվաճումներին ծանոթանալու։

1926 թվականին հրավիրվել է Երևան և յոթ տարի ղեկավարել ԵՊՀ բժշկական ֆակուլտետի ընդհանուր և փորձարարական հիգիենայի ամբիոնը։ 1933 թվականից աշխատել է Լենինգրադում։

Հեղինակ է «Դեռատիզացիա» խորագիրը կրող մենագրության և հիգիենայի տարբեր հարցերին վերաբերող բազմաթիվ գիտական աշխատությունների։

Վախճանվելէ 1943 թվականի սեպտեմբերի 8-ին Լենինգրադում։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայ բժիշկներ
Կատեգորիա:Ժնևի համալսարանի շրջանավարտներ
Կատեգորիա:ԵՊՀ դասախոսներ
Գաուրիկա Սինգհ

**Գաուրիկա Սինգհ** (, ), նեպալցի մարզուհի, լողորդ։ Ութ տարեկանից մարզվել է և մասնակցել մրցումների, իր մարզական կարիերայի ընթացքում բազմաթիվ ազգային ռեկորդներ սահմանել։ 2016 թվականին մասնակցելով հարավասիական խաղերի շրջանակում անցկացված լողի մրցումներին՝ նվաճել է մեկ արծաթե և երեք բրոնզե մեդալ։ Այդ նույն տարում մասնակցել է նաև Ռիո դե Ժանեյրոյում անցկացված ամառային օլիմպիական խաղերին (եղել է կանանց 100 մետր լողատարածությունում, թիկնալողում Նեպալը ներկայացրած ամենաերիտասարդ օլիմպիական լողորդուհին)։ 13 տարեկան 255 օրական օլիմպիականը եղել է նաև Ռիոյի օլիմպիադային մասնակցող բոլոր մարզիկներից ամենաերիտասարդը։ Կանանց 100 մետր թիկնալողի մրցումների առաջին փուլը նա կարողացել է հաղթահարել՝ ցույց տալով 1:08:45 արդյունք, սակայն կիսաեզրափակիչ անցնել նրան չի հաջողվել և ի վերջո գրավել է 31-րդ տեղը։

## Անձնական կյանք
Գաուրիկա Սինգհը ապրում ու մարզվում է Մեծ Բրիտանիայի մայրաքաղաք Լոնդոնում։ Ընդ որում՝ մարզվում է լողի Բարնեթ Քոփթհոլ ակումբում, մարզիչներ Քորմլի Ռայսի ու Քրիստին Գրինի ղեկավարությամբ, ովքեր բազմաթիվ բարձրակարգ մարզիկներ են պատրաստել; Սինգհը ներկայումս բարի կամքի դեսպան է նաև՝ նշանակված *Shanti Education Initiative Nepal* (SEIN) կազմակերպության առաջարկությամբ։

Գաուրիկայի հայրը՝ Փարաս Սինգհը, հաճախ ուղեկցում է դստերը աշխարհի տարբեր ծայրերում անցկացվող մրցումներում և ամեն կերպ աջակցում է նրան։

Լողորդ մարզուհին միաժամանակ ուսանում է. նա սովորում է Հաբերդաշեր Ասկեի իգական դպրոցում։

## Ծանոթագրություններ

## Արտաքին հղումներ
*Ֆեյսբուքյան պաշտոնական էջ
*100m backstroke national record in the 2015 FINA World Championship
*Հարցազրույց Nepalisite-ի հետ, SEIN-ում
*Հարցազրույց Terai Television-ի համար
*Հարցազրույց CBBC Newsround-ի համար
*Gaurika Singh, rio.com

Կատեգորիա:Նեպալցի լողորդներ
Ստրանջա

left|thumb|300px|Ստրանջայի բուլղարալական հատվածի լանդշաֆտ
**Ստրանջա** (, , ), լեռներ Թուրքիայում և Բուլղարիայում։ Տեղեկայաված են պատմական Թրակիա մարզի արևելքում։

Ընդհանուր առմամբ՝ լեռնազանգվածի մակերեսը կազմում է մոտավորապես 10 000 կմ2։ Ամենաբարձր գագաթն է Հոլիամա Մահիադան կամ Մահիադան ()՝ 1030 մետր բարձրությամբ, որոնք գտնվում են Թուրքիայի տարածքում։ Բուլղարիայում Ստրանջայի ամենաբարձր կետն է Գոլիամ գրադիշտե լեռը (710 մ)։

Ստրանջա լեռների տարածքում տեղակայված է Բուլղարիայի խոշորագույն ազգային պարկը (116 136 հեկտար)՝ համանուն անվանմամբ։ Պարկը ստեղծվել է 1995 թվականի հունվարի 25-ին էկոհամակարգի և կենսաբազմազանության, ինչպես նաև շրջանի ավանդական մշակութային, պատմական և ֆոլկլորային ժառանգության պաշտպանության համար։

## Ծանոթագրություններ

## Գրականություն
* 

## Արտաքին հղումներ
* Ստրանջա բնական պարկի պաշտոնական կայք  
* Ստրանջա 
* Ստրանջայի նկարներ  

Կատեգորիա:Բուլղարիայի լեռնաշղթաներ
Կատեգորիա:Բուրգասի մարզ
Կատեգորիա:Թուրքիայի լեռնաշղթաներ
Կատեգորիա:Յամբոլի մարզ
Պասանգ Լհամու Շերպա

**Պասանգ Լհամու Շերպա** , ), նեպալցի կին լեռնագնաց, ով համարվում է աշխարհի ամենաբարձր լեռնագագաթը՝ Էվերեստը նվաճած առաջին կինը։

## Կենսագրություն
Ծնվել է լեռնագնացների ընտանիքում և պատանեկան տարիքից վարժվել լեռներ մագլցելուն։ Հաջողությամբ նվաճել է մի շարք դժվարամատչելի ու բարձր լեռնագագաթներ՝ Մոնբլանը, Չո Օյուլը, Յալապիկը, Պիսանգ Հիմալը և այլն։ Երեք անգամ փորձել է բարձրանալ Էվերեստ, բայց այդ փորձերն անհաջող ավարտ են ունեցել։ Չորրորդ փորձն իրականացրել է 1993 թվականի ապրիլի 22-ին՝ ընտրելով Հարավարևելյան լեռնաշղթայի հարավային երթուղին։

Առավոտյան եղանակը պարզ էր ու պայծառ և այդպիսին մնաց նաև մինչև 8,848 մետրանոց գագաթին հասնելը։ Բայց ուղեկցող շերպերից մեկը՝ Էվերեստը մինչ այդ հինգ անգամ նվաճած Սոնամ Չերինգը, լրջորեն հիվանդացել էր, և չնայած Պասանգ Լհամուի գործադրած ջանքերին, նրա կյանքը փրկել չհաջողվեց։ Վայրէջքի ժամանակ, ինչպես սովորաբար լինում է լեռներում, եղանակը կտրուկ փոխվեց, ու մոլեգին փոթորիկը խլեց խիզախ կին լեռնագնացի կյանքը։ Հետագայում լիտվացի լեռնագնաց Վլադաս Վիտկաուսկասի օգնությամբ կարողացան իջեցնել նրա դիակը։

Պասանգ Լհամուն հետմահու բարձր պատիվների արժանացավ ինչպես իր հայրենիքում, այնպես էլ աշխարհի այլ լեռնագնացների շրջանում։ Նրա հուղարկավորության օրը հայտարարվեց ազգային սգի օր։ Նա առաջին կինն էր, ում Նեպալի թագավորը պարգևատրեց այդ երկրի բարձրագույն պետական պարգևով՝ «*Nepal Tara*» («*Նեպալի աստղ*») շքանշանով, նրա անունը ներառվեց ազգային հերոսների ցուցակում։ Մայրաքաղաք Կատմանդուում կանգնեցվեց Պասանգ Լհամուի բարձր հուշարձանը, Նեպալի կառավարության որոշմամբ Մահալանգուր լենաշղթայի Ջասամբա Հիմալ լեռնագագաթը (7,315 մ) կոչվեց նրա անունով, գյուղատնտեսության նախարարությունը նրա անունով կոչեց ցորենի նորաստեղծ տեսակներից մեկը, Նեպալի արևելքում՝ Ջհապա շրջանի Դհուլաբարի քաղաքում բացվեց նրան նվիրված հուշաթանգարան, Տրիշուլի-Դունչե 117 կիլոմետրանոց ավտոմայրուղուն, ինչպես նաև մի շարք հիվանդանոցների, դպրոցների շնորհվեց խիզախ կին լեռնագնացի անունը, թողարկվեց նրա պատկերը կրող նամականիշ։

## Ծանոթագրություններ

## Արտաքին հղումներ
* Պասանգ Լհամու Շերպա
* Պասանգ Լհամու հիմնադրամ 
* Համառոտ կենսագրություն՝ լուսանկարով

Կատեգորիա:Նեպալի ազգային հերոսներ
Կատեգորիա:Նեպալցի լեռնագնացներ
Ումեոյի քաղաքային եկեղեցի

**Ումեոյի քաղաքային եկեղեցի** (շվեդ.՝ *Umeå stads kyrka*), Շվեդիայի Ումեո քաղաքի կենտրոնում՝ Վենորթսպարկենի և Ումեելվեն գետի հյուսիսային ափի միջև ընկած տարածքում գտնվող եկեղեցի։ Բացվել է 1894 թվականին։                                                                        Եկեղեցին կառուցվել է քաղաքի ճարտարապետ Օլավս Ֆրեդերիկ Լինդստրյոմի նախագծով և կառուցվել է աղյուսով՝ քարե հիմքի վրա։ Շինարարությունը տեղի է ունեցել 1892-1894 թվականներին, և եկեղեցին դարձել է նույն նախագծով կառուցված մի շարք եկեղեցիներից երրորդը։ Երեք վերակառուցումների և եկեղեցու շենքին կից կառույցների շնորհիվ այն մասամբ փոխել է իր նախնական տեսքը։

## Առաջին վերակառուցում
1929 թվականին եկեղեցական խորհուրդը որոշել է իրականացնել եկեղեցու լուրջ վերակառուցում։ Տանիքից կաթում էր, առաստաղի որմնանկարը վնասվել էր, կային նաև այլ խնդիրներ, և զգացվում էր մեծ վերանորոգման անհրաժեշտություն։ Մինչ այդ եկեղեցու պատմության մեջ միայն մեկ անգամ էր իրականացվել փոքրածավալ վերանորոգում։ Առաջարկ է եղել ամբողջությամբ ոչնչացնել 1890-ական թվականների եկեղեցու ճարտարապետական տեսքը, որն իբր իրենով բնութագրում էր «ճարտարապետության անկման՝ ներկայում հայտնի ամենածանր շրջանը»։ Ճարտարապետ Կնուտ Նորդենշյոլդին հանձնարարվել է զննել եկեղեցին և առաջարկություններ ներկայացնել այն վերականգնելու համար, և նա այդ աշխատանքն ավարտել է 1930 թվականին։ Նրա առաջարկությունները հանգեցրել են բազմաթիվ քննարկումների, հատկապես՝ շարքերի միջև սրահ ավելացնելու հարցի շուրջ։ 1935 թվականի դեկտեմբերի 27-ին եկեղեցական խորհուրդն ի վերջո որոշել է իրականացնել ճարտարապետի առաջարկած նախագիծը, և հունվարի 17-ին սկսվել են վերակառուցման աշխատանքները։ Սրահի երգեհոնն ու երգչախմբի տարածքներն ընդլայնվել են, օդափոխության համակարգը տեղափոխվել է։ Հիմնական մուտքի մոտ ավելացվել են ներքին դռներ։ Հատակի մի մասը փոխարինվել է կրաքարային սալերով, իսկ ինտերիերը վերաներկվել է մեղմ սպիտակ։ Եկեղեցին վերաօծվել է 1937 թվականին՝ Ադվենտի առաջին կիրակի օրը, Լուլուի թեմի առաջնորդ եպիսկոպոս Օլաֆ Բյորգվիստի կողմից, որը մասնակցել է պատարագին։

## Գերեզմանոցի հայտնաբերում
1971 թվականին որոշվել է քաղաքում կառուցել երրորդ կամուրջը՝ Քյուրքբրոնը։ Շինարարության սկզբում եկեղեցու կողքին հայտնաբերվել է գերեզման։ Համաձայն Հնությունների մասին օրենքի (շվեդ. Fornminneslagen)՝ 1972 թվականի ամռանը շինարարությունը դադարեցվել է, մինչև տարածքը կհետազոտվեր հնագետների կողմից։ Գերեզմանոցի նախնական սահմանները անհայտ էին, և չի եղել ոչ մի ռեեստր կամ քարտեզ։ Պեղումների արդյունքում հայտնաբերվել է քառասուն գերեզման, որտեղ գտնվել է մոտ վաթսուն կմախք։ Վերջին գերեզմանում հայտնաբերվել է ցուցանակ, որի վրա նշված է եղել, որ այդտեղ թաղվել է նահանգապետ Պեր Ադամ Ստրոմբերգի ընտանիքը։ Տապանաքարեր չեն հայտնաբերվել։ Համարվում է, որ տապանաքարը ոչնչացել է 1888 թվականի հրդեհի ժամանակ, և ընտանեկան գերեզմանի վերաբերյալ բոլոր փաստաթղթերը նույնպես այրվել են այդ հրդեհի ժամանակ։ Այն բանից հետո, երբ մնացորդներն ուսումնասիրվել են, դրանք վերադարձվել են եկեղեցուն պոլիէթիլենային տոպրակներով։ Եկեղեցու դռնապանը թաղել է պլաստիկ տոպրակներն առանց պատշաճ փաստաթղթավորման, իսկ որոշ ժամանակ անց նա մահացել է։

## Ծանոթագրություններ

Կատեգորիա:Նեոգոթիկա
Կատեգորիա:Շվեդիայի տեսարժան վայրեր
Փոքրիկ իշխանը (ֆիլմ, 1966)

«**Փոքրիկ իշխանը**» (), խորհրդային գեղարվեստական ֆիլմ-առակ, որ նկարահանվել է Անտուան դը Սենտ-Էքզյուպերիի համանուն հեքիաթի հիման վրա։ Այդ ստեղծագործության առաջին էկրանավորումն է։

## Սյուժե
Փիլիսոփայական հեքիաթ-առակը պատմում է մի փոքրիկ տղայի և անապատում վթարի ենթարկված օդաչուի ծանոթության մասին։

## Դերերում
* Դոնատաս Բանիոնիս – մեծահասակ
* Օթար Կոբերիձե – օդաչու
* Էվալդաս Միկալյունաս – տղա
* Ինոկենտի Սմոկտունովսկի – կարդում է տեքստը կադրից դուրս

## Նկարահանման խումբ
* Սցենարիստ՝ Արունաս Ժեբրյունաս
* Ռեժիսոր՝ Արունաս Ժեբրյունաս
* Բեմադրող օպերատոր՝ Ալեքսանդրաս Դիգիմաս
* Բեմադրող նկարիչներ՝ Ալգիրդաս Նիչյուս, Վիկտորյա Բիմբայտե, Լ. Գուտաուսկաս
* Կոմպոզիտոր՝ Թեյսուտիս Մակաչինաս
* Հնչյունային ռեժիսոր՝ Պյատրաս Լիպեյկա

## Տեխնիկական տվյալներ
* Լայնէկրան, գունավոր, հնչուն
* 7 մաս, 1851 մետր

## Քննադատություն
Նորա Գալը՝ «Փոքրիկ իշխանի» թարգմանիչը, 1975 թվականին գրած իր հոդվածում պնդում է, թե «ֆիլմը հիասթափեցրել է ոչ միայն ինձ, շատ բան այնտեղ հեռու է Սենտ Էքսից, և հանդիսատեսը դա անմիջապես զգաց»։

## Տես նաև
* Փոքրիկ իշխանը
* Փոքրիկ իշխանը – 1974 թվականի անգլո-ամերիկյան ֆիլմ-մյուզիքլ
* Փոքրիկ իշխանը – 2015 թվականի ֆրանսիական մուլտֆիլմ

## Ծանոթագրություններ

## Արտաքին հղումներ
* Энциклопедия кино KM.RU

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատեգորիա:1960-ականների խորհրդային ֆիլմեր
Կատեգորիա:Հակաուտոպիական ֆիլմեր
Իմմանուել Վալլերշտայն

**Իմմանուել Վալլերշտայնը** (), ամերիկյան սոցիոլոգ է, աշխարհ-համակարգային տեսության հիմնադիրը։ Ծնվել է Նյու Յորքում, Լեհական հրեաների ընտանիքում։

Կրթությունը ստացել է Կոլումբիայի Համալսարանում, մասնավորապես 1951 թվականին ստացել է բակալավրի, 1954 թվականին՝ մագիստրոսի, իսկ 1959 թվականին՝ դոկտորական կոչում։ Մինչ 1971 թվականը դասավանդել է նույն՝ Կոլումբիայի Համալսարանում, իսկ 1971 թվականին դարձել է ՄաքԳիլի Համալսարանի սոցոիլոգիայի պորֆեսոր։ 1976-1999 թվականներին հանդիսացել է Բինգհամթոն Համալսարանի սոցիոլոգիայի պատվավոր պորֆեսոր։ 1990-ականներին Վալլերշտայնը գլխավորել է Սոցիալական Գիտությունների Վերակառուցման Գյուլբենկյան Հանձնաժողովը։ 2000 թվականին միացել է Եյլի համալսարանի սոցիոլոգիայի բաժնին որպես ավագ գիտահետազոտող։

Վալլերշտայնը հատկապես նշանավորվում է իր աշխար-համակարգերի և կենտրոն-ծայրամաս տեսությունով, կապիտալիզմի իր քննադատությամբ։ Նրա աշխատությունները և տեսությունները նշանակալի դեր են ունեցել նորագույն ժամանակների պատմության, մասնավորապես՝ կապիտալիզմի և գաղութարարության (կոլոնիալիզմ) պատմության վերաիմաստավորման համար։

Վալլերշտայնի աշխար-համակարգերը վերաբերվում է գլոբալ և տարածաշրջանային մակարդակներում աշխատանքի միջշրջանային և միջազգային բաժանմանը, ըստ որի աշխարհը բաժանված է այպես կոչված միջուկային երկրների, կիսածայրամասային երկրների և ծայրամասային երկրների։ Միջուկային երկրները, մասնավորապես Արևմուտքի զարգացած երկրները և Ավստրալիան կենտրանացած են կապիտալ-ինտենսիվ արտադրության վրա, իսկ մնացած աշխարհը կենտրոնացած է ցածր որակավորում պահանջող, էքստենսիվ արտադրության ճյուղերի և բնական ռեսուրսների շահագործման վրա։

Վալլերշտայնի ամենակարևոր ներդրումներից մեկը իր վերլուծություններում՝ որպես վերլուծական միավոր ազգային պետությունների փոխարեն համաշխարհային համակարգի շեշտադրումն է, մոտեցում, որը կարևոր ուղեցույց հանդիսացավ մյուսների համար։ Հետևելով Ֆեռնան Բրոդելի գաղափարներին, Վալլերշտայնը համարում էր որ համաշխարհային համակարգում փոխկապակցվածությունների աստիճանական խորացումը համաշխարհային համակարգը վերածել է ավելի լուրջ վերլուծական միավորի քան առանձին հասարակությունները։

Վալլերշտայնի գրչին է պատկանում Աբդուլլահ Օջալանի կողմից հեղինակած «Դեպի Բանակցություններ Ճանապարհային Քարտեզ» գրքի նախաբանը։

## Ծանոթագրություններ

Կատեգորիա:Ամերիկացի գիտնականներ
Կատեգորիա:Ամերիկացի գրողներ
Կատեգորիա:Ամերիկացի պատմաբաններ
Կատեգորիա:Ամերիկացի սոցիալիստներ
Կատեգորիա:Ամերիկացի սոցիոլոգներ
Կատեգորիա:Ամերիկացի տնտեսագետներ
Կատեգորիա:Ամերիկացի քաղաքագետներ
Կատեգորիա:Կոլումբիայի համալսարանի դասախոսներ
Կատեգորիա:Կոլումբիայի համալսարանի շրջանավարտներ
Կատեգորիա:Հրեա պատմաբաններ
Կատեգորիա:Հրեա փիլիսոփաներ
Կատեգորիա:Փիլիսոփայական գիտությունների դոկտորներ
Կատեգորիա:Քաղաքական տնտեսագիտություն